പഞ്ചായത്ത് ഡെപ്യൂട്ടി ഡയറക്ടറുടെ കാര്യാലയത്തിന് ഐഎസ്ഒ 9001: 2015 അംഗീകാരമായി പത്തനംതിട്ട: ഭൗതിക സാഹചര്യങ്ങക്കൊപ്പം ഗുണമേന്മയുള്ള സേവന സംവിധാനത്തിന്റെ മാതൃക സൃഷ്ടിക്കുകയാണ് പത്തനംതിട്ട പഞ്ചായത്ത് ഡെപ്യൂട്ടി ഡയറക്ടറുടെ കാര്യാലയമെന്ന് മന്ത്രി എം.വി. ഗോവിന്ദന് മാസ്റ്റര്. പത്തനംതിട്ട പഞ്ചായത്ത് ഡെപ്യൂട്ടി ഡയറക്ടറുടെ കാര്യാലയം സേവനപ്രദാന ഗുണമേന്മയുടെ അന്താരാഷ്ട്ര നിലവാര സൂചകമായ ഐഎസ്ഒ 9001: 2015 അംഗീകാരം നേടിയതിന്റെ പ്രഖ്യാപനം ഓണ്ലൈനായി നിര്വഹിച്ചു പ്രസംഗിക്കുകയായിരുന്നു മന്ത്രി. കോവിഡ് മഹാമാരിക്കാലത്തും പ്രതിസന്ധികളെ അതിജീവിച്ച് നിലവിലുള്ള ദൗതിക അടിസ്ഥാനങ്ങള് മെച്ചപ്പെടുത്തുകയും മറ്റ് അടിസ്ഥാന സൗകര്യങ്ങള് ഒരുക്കുകയും ചെയ്ത് ഓഫീസിനെ മാറ്റിയെടുത്തത് പ്രശംസനീയമാണ്. മനുഷ്യവിഭവവും ഭൗതിക സൗകര്യങ്ങളും പ്രവര്ത്തനോന്മുഖമായ അന്തരീക്ഷവും സമന്വയിപ്പിച്ച മികവിന്റെ അംഗീകാരമാണിതെന്നും മന്ത്രി പറഞ്ഞു. ജില്ലാ പഞ്ചായത്ത് പ്രസിഡന്റ് ഓമല്ലൂര് ശങ്കരന് അധ്യക്ഷത വഹിച്ചു. ജില്ലാ കളക്ടര് ഡോ. ദിവ്യ എസ്. അയ്യര്, പഞ്ചായത്ത് ഡെപ്യൂട്ടി ഡയറക്ടര് കെ. ആര്. സുമേഷ്, ഗ്രാമപഞ്ചായത്ത് പ്രസിഡന്റ്സ് അസോസിയേഷന് ജില്ലാ പ്രസിഡന്റ് പി.എസ്. മോഹനന്, കില ഡയറക്ടര് ജനറല് ജോയ് ഇളമണ്, തദ്ദേശ സ്ഥാപന പ്രതിനിധികള് തുടങ്ങിയവര് പങ്കെടുത്തു.